I не толькі дзеці. Дзеці вучыліся днём — усе тры групы адразу ў адным вялікім пакоі: тры парты першай групы, тры другой, дзве трэцяй. А яшчэ двое першакласнікаў сядзела за настаўнікавым сталом, 6о ім не хапіла парты. На ранейшай кухні стаяў яшчэ адзін стол, на якім ляжалі ўсе настаўнікавы кнігі і прылады, там была шафа, стаяў на табурэтцы замкнёны на замок бачок з гатаванай вадой і конаўка. Піць сырую ваду настаўнік забараняў, казаў, што ў ёй ёсць мікробы, ад якіх можна захварэць і нават памерці... Тут жа, на кухні, вісела вешалка для верхняй адзежы, якую вучні скідалі, як толькі прыходзілі ў школу.